A l'anyo siguiente, (2003), o Gubierno d'Aragón destinó 120.000 € ta la restauración d'a torre suya, a portalada, y la consolidación d'a nau central d'a ilesia, anque s'habió de meter una altra remesa de diners en 2004 ta recuperar os desperfectos que i heba feito una turbera en as cubiertas que teneba l'edificio. No obstante, as intervencions fetas han estato de tot masiato pocas y simpleras t'acompletar-ne l'aspecto, y se conoixe que de 2005 existe un compromiso d'o Gobierno d'Espanya (anque sin zifras ni calendatas concretas d'actuación) ta meter os diners que cal y refer-lo entero. Altras aportacions de fuera d'organismos oficials s'han feto, sobre todo por man de medios de comunicación y entidatz interesadas en a historia aragonesa.